**ELABORAT**

**o internom sustavu i provedbi uzbunjivanja, obavješćivanja i prijemu priopćenja**



Gornja Rijeka, 19. travnja 2024.

**S A D R Ž A J**

1. ZAKONSKA OSNOVA ZA DONOŠENJE ELABORATA
2. MJERE I AKTIVNOSTI KOJE SE UTVRĐUJU ELABORATOM
3. OBJEKTI U KOJIMA SE OSIGURAVA INTERNI SUSTAV UZBUNJIVANJA
4. RESURSI ZA PROVEDBU INTERNOG I JAVNOG UZBUNJIVANJA
5. UPUTE O KORIŠTENJU RESURSA ZA UZBUNJIVANJE I OBAVJEŠĆIVANJE
6. OSOBE ZADUŽENJE ZA PRIJAM PRIOPĆENJA O VRSTI OPASNOSTI I MJERAMA KOJE JE POTREBITO PRODUZETI
7. ODGOVORNE OSOBE ZA PROVEDBU MJERA UZBUINJIVANJA I OBAVJEŠĆIVANJA
8. PROVJERA INTERNOG SUSTAVA UZBUNJIVANJA, OBAVJEŠĆIVANJA I PRIJEMU PRIOPĆENJA
9. OSTALE ODREDBE

**PRILOZI:**

1. Odluka o odgovornim osobama zaduženim za prijem priopćenja o vrsti opasnosti i mjerama koje je potrebno poduzeti.
2. Odluka o odgovornim osobama za provedbu uzbunjivanja i obavješćivanja
3. Popis radnika zaduženih za evakuaciju i spašavanje

Temeljem odredbi članka 39. Zakona o sustavu civilne zaštite (N.N. br. 82/15, 118/18 i 31/20 i 20/21) i odredbama članka 3. Pravilnika o tehničkim zahtjevima sustava javnog uzbunjivanja stanovništva (N.N. br. 69/19), v.d. ravnatelj Dječjeg vrtića Mali medo, dana 19. travnj 2024. godine donosi sljedeći

**ELABORAT**

**o internom sustavu i provedbi uzbunjivanja, obavješćivanja i prijemu priopćenja**

**ZAKONSKA OSNOVA ZA DONOŠENJE ELABORATA**

Na temelju članku 39. Zakona o sustavu civilne zaštite („Narodne novine, broj: 82/15, 118/18, 31/20 i 20/21) vlasnici i korisnici objekata u kojima se okuplja ili istodobno boravi više od 250 ljudi, te između ostalih, odgojne i obrazovne ustanove, u kojima se zbog buke ili akustičke izolacije ne može osigurati dovoljna čujnost sustava za javno uzbunjivanje, dužni su uspostaviti i održavati odgovarajući interni sustav za uzbunjivanje i obavješćivanje te preko istog osigurati provedbu javnog uzbunjivanja i prijem priopćenja nadležnog centra 112 o vrsti opasnosti i mjerama za zaštitu koje je potrebno poduzeti.

Temeljem odredbe članka 3. Pravilnika o tehničkim zahtjevima sustava javnog uzbunjivanja stanovništva („Narodne novine“, broj: 69/16) propisano je da za uspostavu internog sustava uzbunjivanja i obavješćivanja u objektima za koje se temeljem članka 39. Zakona o sustavu civilne zaštite („Narodne novine“, broj:82/15, 118/18, 31/20 i 20/21) mora osigurati uzbunjivanje i obavješćivanje te preko istog osigurati provedbu javnog uzbunjivanja, mogu koristiti razglasni i video sustavi instalirani u objekte i njihovu okolinu te ostali suvremeni komunikacijski sustavi kojima se može osigurati pouzdano i brzo uzbunjivanje (GSM, interni sustavi elektroničke pošte, interni radio komunikacijski sustavi).

Kako bi se osiguralo uspostavljanje funkcionalnog sustava internog uzbunjivanja, vlasnici i korisnici predmetnih objekata dužni su izraditi Elaborat za interni sustav uzbunjivanja i obavješćivanja sukladno članku 3. stavku 2. Pravilnika o tehničkim zahtjevima sustava javnog uzbunjivanja stanovništva („Narodne novine“, broj: 69/16).

**MJERE I AKTIVNOSTI KOJE SE UTVRĐUJU ELABORATOM**

Ovim elaboratom se utvrđuju:

* resursi za uzbunjivanje i obavješćivanje i način njihovog korištenja,
* odgovorne osobe zadužene za prijem priopćenja o vrsti opasnosti i mjerama koje je potrebno poduzeti i
* odgovorne osobe za provedbu uzbunjivanja i obavješćivanja.

**OBJEKTI U KOJIMA SE OSIGURAVA INTERNI SUSTAV UZBUNJIVANJA**

Sustav uzbunjivanja i obavješćivanja iz ovoga Elaborata provoditi će se u svim prostorijama Dječjeg vrtića Mali medo, Gornja Rijeka ( u daljnjem tekstu Vrtić).

**RESURSI ZA PROVEDBU INTERNOG I JAVNOG UZBUNJIVANJA**

Za uspostavu internog sustava uzbunjivanja i obavješćivanja u prostorima Vrtića, te osiguranje provedbe internog i javnog uzbunjivanja, koristi se:

* Alarmni sustav, mobilni telefoni, fiksne telefonske veze i elektronička pošta (e-mail).

U slučaju nestanka električne energije, automatski se uključuje sigurnosna rasvjeta na svim evakuacijskim putovima u objektu.

U slučaju nestanka električne energije, uzbunjivanje i obavješćivanje se provodi otvaranjem vrata učionica, ureda i ostalih prostora u Vrtiću, provjerava se nazočnost osoba, priopćava im se vrsta opasnosti i upućuje o daljnjim postupcima.

Djeca, radnici i ostale zatečene osobe u Vrtiću informaciju dobivaju od radnika koji su zaduženi za evakuaciju i spašavanje u Vrtiću te se postupa u skladu s procjenom o mjerama sigurnosti (ostaje se u istom prostoru, premješta se u drugi dio objekta ili se izlazi izvan prostora ustanove).

**UPUTE ZA KORIŠTENJE RESURSA ZA UZBUNJIVANJEI OBAVJEŠĆIVANJE**

U slučaju potrebe javnog uzbunjivanja, interni sustav uzbunjivanja temelji se na uzbunjivanju i obavješćivanju alarmom (neprekidno do 1 minute), glasom od vrata do vrata.

Otvaranjem vrata učionica i ostalih prostora u Vrtić provjerava se nazočnost osoba, priopćava o vrsti opasnosti i upućuje ih o postupcima.

U holu Vrtića obavještavaju se radnici i ostale zatečene osobe o događaju, a po saznanju o vrsti opasnosti upoznaje se iste o detaljima događaja.

Djeca informaciju dobivaju od odgojitelja/ica, te se postupa u skladu s procjenom o mjerama sigurnosti (ostaje se u istom prostoru, premješta se u drugi dio Vrtića ili se izlazi izvan prostora Vrtića).

Neposredno obavještavanje o sustavu uzbunjivanja u Vrtiću, resursima i postupcima priopćava se usmeno na početku svake pedagoške godine, a svakom novom zaposleniku prilikom prijema u radni odnos u uredu ravnatelja.

Ravnatelj Vrtića zaprima neposredno priopćenje o sustavu uzbunjivanja ili obavijesti mobitelom, telefonom, elektroničkom poštom (e-mailom).

Ravnatelj zaprimljenu obavijest o vrsti opasnosti i mjerama koje je potrebno poduzeti prenosi odgovornim osobama zaduženim za prijem priopćenja o vrsti opasnosti i mjerama koje je potrebno poduzeti.

Odgovorne osobe zadužene za prijem priopćenja o vrsti opasnosti i mjerama koje treba poduzeti dalje usmenim, internim telefonskim linijama ili elektroničkom poštom (e-mail) obavještavaju odgovorne osobe za provedbu mjera za uzbunjivanje i obavješćivanje, odnosno osobe koje su zadužene za evakuaciju i spašavanje.

Odgovorne osobe za provedbu mjera za uzbunjivanje i obavješćivanje poduzimaju aktivnosti sukladno zaprimljenoj obavijesti o vrsti opasnosti i mjerama koje treba poduzeti.

Organizaciju evakuacije obavljaju zaposlenici zaduženi za evakuaciju i spašavanje (osposobljene osobe za rukovođenje evakuacijom i spašavanjem) sukladno Planu evakuacije i spašavanja u Vrtiću.

Ravnatelj koordinira postupkom evakuacije.

**OSOBE ZADUŽENE ZA PRIJAM PRIOPĆENJA O VRSTI OPASNOSTI I MJERAMA KOJE JE POTREBNO PODUZETI**

Odgovorne osobe zadužene za prijam priopćenja o vrsti opasnosti i mjerama koje treba poduzeti, za prijenos priopćenja odgovornim osobama za provedbu mjera za uzbunjivanje i obavješćivanje te odgovorne osobe zadužene za evakuaciju i spašavanje navedene su u Odluci o odgovornim osobama zaduženim za prijem priopćenja o vrsti opasnosti i mjerama koje je potrebno poduzeti (Prilog 1.), Odluci o odgovornim osobama za provedbu uzbunjivanja i obavješćivanja (Prilogu 2.) te popisu radnika koji su zaduženi za evakuaciju i spašavanje (Prilogu 3.).

Kontakti odgovornih osoba koji su zaduženi za prijam priopćenja o vrsti opasnosti i mjerama koje treba poduzeti te za prijenos priopćenja odgovornim osobama za provedbu mjera za uzbunjivanje i obavješćivanje dostavljaju se u nadležni centar 112.

**ODGOVORNE OSOBE ZA PROVEDBU MJERA UZBUNJIVANJA I OBAVJEŠĆIVANJE**

Osobe zadužene za prijem priopćenja o vrsti opasnosti i mjerama koje je potrebno poduzeti navedene su u Prilogu 1. ovoga Elaborata.

Odgovorne osobe za provedbu mjera uzbunjivanja i obavješćivanja navedene su u Prilogu 2. ovoga Elaborata.

Radnici koji su zaduženi za evakuaciju i spašavanje navedeni su u Prilogu 3. ovoga Elaborata.

U slučaju potrebe, odgovorne osobe za provedbu mjera za uzbunjivanje i obavješćivanje obavještavaju zadužene osobe za prijam priopćenja o vrsti opasnosti i mjerama koje treba poduzeti.

Radnici koji su zaduženi za evakuaciju i spašavanje provode uzbunjivanje i obavješćivanje djece, radnika i ostalih zatečenih osoba u prostoru Vrtića te po potrebi provode evakuaciju istih.

**PROVJERA INTERNOG SUSTAVA UZBUNJIVANJA, OBAVJEŠĆIVANJA I PRIJAMU PRIOPĆENJA**

Najmanje jednom godišnje treba provoditi provjeru funkcioniranja sustava uzbunjivanja, obavješćivanja i prijema priopćenja.

Provjerom rukovode odgovorne osobe zadužene za prijam priopćenja o vrsti opasnosti i mjerama koje treba poduzeti.

Provjera se obavlja tako da se simulira stvarna situacija uzbunjivanja, obavješćivanja i prijema priopćenja.

O svakoj provedenoj provjeri odgovorne osobe zadužene za prijam priopćenja o vrsti opasnosti i mjerama koje treba poduzeti obvezene su izraditi izvješće te ga dostaviti ravnatelju Vrtića, pismenim i usmenim putem, te ako su uočene slabosti i nedostaci u sustavu, dužni su predložiti i provesti mjere poboljšanja.

**OSTALE ODREDBE**

Mjere provođenja evakuacije i spašavanja propisane su Zakonom, a konkretno razrađene u Planu evakuacije i spašavanja Vrtića.

Temeljem članak 55. stavak 4. Zakona o zaštiti na radu („Narodne novine”, broj: 71/14., 118/14., 94/18. i 96/18.) propisana je obveza poslodavca za osposobljavanje radnika, glede postupanja u slučaju nastanka neposrednih i značajnih rizika za život i zdravlje, kojima su izloženi ili mogu biti izloženi.

Stavak 5. navedenoga Zakona propisuje obvezu provođenja vježbe evakuacije i spašavanja minimalno jednom u dvije godine.

Navedenu obvezu Vrtić redovito izvršava, odnosno kroz vježbe se potvrđuje da se evakuacija djece, radnika i ostalih zatečenih osoba u prostoru Vrtića provodi sukladno Planu evakuacije i spašavanja.

Ovaj Elaborat za uspostavu internog sustava uzbunjivanja i obavješćivanja objavljuje se na oglasno ploči i službenoj mrežnoj stranici Vrtića.

Elaborat stupa na snagu danom donošenja i dostavlja se na zahtjev nadležnom centru 112, na e-mail adresu.

Službena zabilješka:

Elaborat o internom sustavu uzbunjivanja donio je v.d. ravnatelj Dječjeg vrtića Mali medo, dana

19.04.2024. godine te je isti dan objavljen na mrežnim stranicama i oglasnoj ploči Vrtića.

KLASA: 241-01/24-01/1

URBROJ: 2137-25-1-24-1

Gornja Rijeka, 19.04.2024.

v.d. ravnatelj:

 Devid Kos, dipl.psih

**PRILOZI**

**Prilog br. 1**

ODLUKA O IMENOVANJU OSOBA ZADUŽENIH ZA PRIMITAK PRIOPĆENJA NADLEŽNOG CENTRA 112

**Prilog br. 2**

ODLUKU O ODGOVORNIM OSOBAMA ZA PROVEDBU UZBUNJIVANJA I OBAVJEŠĆIVANJA

**Prilog br. 3**

POPIS RADNIKA ZADUŽENIH ZA EVAKUACIJU I SPAŠAVANJE U DV MALI MEDO